b'\n_START_ARTICLE_\nRacemna zmes\n_START_PARAGRAPH_\nV kemiji\xc2\xa0je\xc2\xa0rac\xc3\xa9mna zm\xc3\xa9s\xc2\xa0ali racem\xc3\xa1t\xc2\xa0zmes, ki vsebuje enako\xc2\xa0koli\xc4\x8dino\xc2\xa0levosu\xc4\x8dnega in desnosu\xc4\x8dnega\xc2\xa0enantiomera\xc2\xa0neke\xc2\xa0kiralne\xc2\xa0molekule. Prva znana racemna zmes je bila\xc2\xa0racemna kislina, za katero je\xc2\xa0Louis Pasteur ugotovil, da jo sestavljata enantiomerna\xc2\xa0izomera\xc2\xa0vinske kisline. Vzorcu z le enim od enantiomerov pravimo\xc2\xa0enantiomerno \xc4\x8dista, enantio\xc4\x8dista\xc2\xa0ali homokiralna\xc2\xa0spojina.\n_START_SECTION_\nEtimologija\n_START_PARAGRAPH_\nBeseda racemen Izvira iz\xc2\xa0racemne kisline, ki jo najdemo v grozdju; iz lat.\xc2\xa0racemus, kar pomeni grozd.\n_START_SECTION_\nNomenklatura\n_START_PARAGRAPH_\nRacemna zmes je ozna\xc4\x8dena s predpono (\xc2\xb1)- ali dl- (za sladkorje se lahko uporablja tudi predpona\xc2\xa0d/l-), ki ozna\xc4\x8duje zmes enakih delov (1\xc2\xa0\xcb\x90 1) dekstro- in levo-izomerov. Uporabljajo se tudi predpona\xc2\xa0rac- (ali racem-) ali simbola\xc2\xa0RS in SR (vse v le\xc5\xbee\xc4\x8dem\xc2\xa0tisku)._NEWLINE_\xc4\x8ce razmerje ni 1\xc2\xa0: 1 (ali ni znano), se uporabljajo predpone (+)/(\xe2\x88\x92), d/l- ali d/l- (s po\xc5\xa1evnico)._NEWLINE_Uporabo d in l mo\xc4\x8dno odsvetuje\xc2\xa0IUPAC.\n_START_SECTION_\nWallachovo pravilo\n_START_PARAGRAPH_\nWallachovo pravilo (prvi\xc4\x8d podal\xc2\xa0Otto Wallach) pravi, da so\xc2\xa0racemni\xc2\xa0kristali ponavadi gostej\xc5\xa1i od svojih\xc2\xa0kiralnih\xc2\xa0analogov. To pravilo je bilo podprto z analizo kristalografske baze podatkov.'